Helse- og omsorgsdepartementet

Kap. 571, 2711 og 2755

Prop. 151 S

(2024–2025)

Proposisjon til Stortinget (forslag til stortingsvedtak)

Endringar i statsbudsjettet 2025   
under Helse- og omsorgsdepartementet   
(som følgje av endra takstar for legar,   
psykologar og fysioterapeutar)

Tilråding frå Helse- og omsorgsdepartementet 6. juni 2025,   
godkjend i statsråd same dagen.   
(Regjeringa Støre)

# Endra takstar for legar, psykologar og fysioterapeutar

## Innleiing

Staten og KS forhandlar med Den norske legeforeningen, Norsk Psykologforening og dei tre fysioterapeutorganisasjonane Norsk Fysioterapeutforbund, Norsk Manuellterapeutforening og Privatpraktiserende Fysioterapeuters Forbund om endringar i basistilskot, driftstilskot og folketrygdrefusjonar for legehjelp, psykologhjelp og fysioterapi som sikrar desse gruppene inntektsauke. Det fremmes i denne proposisjonen nødvendige løyvingsendringar som følge av ingåtteavtalar med organisasjonane.

## Fastsetting av basistilskot, driftstilskot og takstar for legar, psykologar og fysioterapeutar

Basistilskot, driftstilskot og takstar for legar, psykologar og fysioterapeutar blir fastsett for perioden 1. juli til 30. juni påfølgjande år.

Forhandlingane med Den norske legeforening og staten, KS og dei regionale helseføretaka om basistilskot, driftstilskot og takstar for tidsrommet 1. juli 2025–30. juni 2026 tok til 13. mai 2025. Forhandlingane mellom fysioterapeutorganisasjonane og staten og KS om driftstilskot og takstar starta 14. mai. Forhandlingane om driftstilskot og takstar mellom Norsk Psykologforening og staten og dei regionale føretaka starta og 14. mai. Det vart inngått avtale med fysioterapeutorganisasjonane 22. mai og psykologforeininga 28 mai. Det vart semje med legeforeninga 20. mai om auka tillegg per 1. juli. Det vart og semje om at basistilskotets del av finansieringa av fastlegane skal aukast frå same dato. Basistilskotet aukas med 15 prosent og takstane 0,3 prosent frå 1. juli. Det er kommunane som utbetalar basistilskot til fastlegene og kommunane skal gis tillegg i rammetilskotet for å finansiere denne endringa i finansieringa av fastlegane.

## Løyvingsendringar

Kap. 571 Rammetilskudd til kommuner

Post 60 Innbyggertilskudd

Det gjerast framlegg om at posten aukar med 236,7 mill. kroner. Basistilskotets del av fastlegenes finansiering skal aukas frå 1. juli 2025. Det er kommunene som utbetalar basistilskotet og rammetilskotet til kommunane skal aukas med 236,7 mill. kroner for å finansiera dette i staden for at posten for refusjonar mv. for legane tilførast desse midlane.

Kap. 2711 Spesialisthelsetjeneste mv.

Post 70 Spesialisthjelp

Avtala med legeforeninga medførar ein auke i honorarinntekta til avtalespesialistane tilsvarande 5,14 prosent. Dette gjev ein auke i folketrygdas utgifter til refusjonar mv. til legane på 96,5 mill. kroner i 2025.

Post 71 Psykologhjelp

Avtala med psykologforeninga medførar ein auke i honorarinntekta til psykologane tilsvarande 3,6 prosent. Dette gjev ein auke i folketrygdas utgifter til refusjonar mv. til psykologane på 10,5 mill. kroner i 2025.

Kap. 2755 Helsetjenester i kommunene mv.

Post 70 Allmennlegehjelp

Avtala med legeforeningen medførar ein auke i honorarinntekta til fastlegane tilsvarande 0,3 prosent. Dette gjev ein auke i folketrygdas utgifter til refusjonar mv. til legane på 65 mill. kroner i 2025.

Post 71 Fysioterapi, kan nyttast under post 62

Avtala med fysioterapiorganisasjonane medførar ein auke i honorarinntekta til fysioterapeutane tilsvarande 5,6 prosent. Dette gjev ein auke i folketrygdas utgifter til refusjonar mv. til fysioterapeutane på 91,5 mill. kroner i 2025.

Helse- og omsorgsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2025 under Helse- og omsorgsdepartementet (som følgje av endra takstar for legar, psykologar og fysioterapeutar).

Vi HARALD, Noregs Konge,

stadfester:

Stortinget blir bede om å gjere vedtak om endringar i statsbudsjettet 2025 under Helse- og omsorgsdepartementet (som følgje av endra takstar for legar, psykologar og fysioterapeutar) i samsvar med eit vedlagt forslag.

Forslag

til vedtak om endringar i statsbudsjettet 2025   
under Helse- og omsorgsdepartementet (som følgje av   
endra takstar for legar, psykologar og fysioterapeutar)

I

Utgifter:

|  |  |  |  |  |
| --- | --- | --- | --- | --- |
| RNB  Kap. | Post | Formål |  | Kroner |
| 571 |  | Rammetilskudd til kommuner | |  |
|  | 60 | Innbyggertilskudd, blir auka med | | 236 700 000 |
|  |  | frå kr 190 852 264 000 til kr 191 088 964 000 | |  |
| 2711 |  | Spesialisthelsetjeneste mv.: | |  |
|  | 70 | Spesialisthjelp, blir auka med | | 96 500 000 |
|  |  | frå kr 3 050 000 000 til kr 3 146 500 000 | |  |
|  | 71 | Psykologhjelp, blir auka med | | 10 500 000 |
|  |  | frå kr 443 000 000 til kr 453 500 000 | |  |
| 2755 |  | Helsetjenester i kommunene mv.: | |  |
|  | 70 | Allmennlegehjelp, blir auka med | | 65 000 000 |
|  |  | frå kr 7 586 000 000 til kr 7 651 000 000 | |  |
|  | 71 | Fysioterapi, kan nyttast under post 62, blir auka med | | 91 500 000 |
|  |  | frå kr 1 715 000 000 til kr 1 806 500 000 | |  |